Source: https://www.tansli.fi/author/yllapito/
Timestamp: 2020-04-07 20:39:31+00:00
Document Index: 12724239

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

yllapito – TANSLI ry
Ohjaajakoulutus alkaa 12.3. – 13.3.2016
12.11.2015 by yllapito
Vain koulutettu ohjaaja osaa! TANSLI ry kouluttaa:
Hanki pätevyys tanssi- ja musiikkiliikuntaryhmien ohjaajaksi.
» Lisätietoa täältä…
TANSLI ry mukana Saanko Luvan? 2015 -tanssin suurtapahtumassa
11.11.2015 by yllapito
Tansli Ry on jäsenkoulujensa kautta vahvasti mukana 12.9.2015 Helsingin Kulttuuritalon suuressa tanssispektaakkelissa Saanko Luvan? 2015. Tapahtuma on jo perinteikäs. Se on järjestetty Suomessa vuosittain yli 10 vuoden ajan. Pääkaupungissa Saanko Luvan? pidetään nyt toisen kerran. Viime vuonna (2014) paikalla oli n. 1000 katsojaa.
Saanko Luvan? -tanssitapahtuma on erikoistunut esittelemään viihdetanssin eri muotoja tasokkaiden esitysten, kilpailujen ja tanssikurssien kautta. Syyskuun 12. perinteikkäällä Kultsan parketilla esiintyy mm. moninkertaiset maailman mestarit Hanna Karttunen – Victor Da Silva, argentiinalaisen tangon taiturit Jessica Stserbakova – Somer Surgit ja ranskalainen hip hop-ryhmä Groove`n Up. Unohtamatta Suomen parhaita salsan, kilpatanssin, solo- ja seuratanssin osaajia.
Kultsalla käydään myös jännitystä tihkuva Pro/Am -kilpailu ammattilaisten ja amatöörien kesken. Mukana ovat lähes kaikki maamme nimekkäät tanssin ammattilaiset.
Lopuksi yleisötanssit, Martti Metsäkedon orkesteri, solistina tangokuningatar MariaTyyster.
Lisätietoa ja pöytävarauksia: www.saankoluvan.fi
10.11.2015 by yllapito
Suomen Tanssikoulujen Liitto TANSLI ry:n sääntömääräinen vuosikokous pidetään 08.08.2015 klo 12.00 Helsingissä.
Osoite: Urho Kekkosen katu 5 B 9
Kokouksessa voivat äänivaltaa käyttää kaikki jäsenmaksunsa maksaneet TANSLI ry:n jäsenet.
käsitellään hallituksen laatima toimintakertomus ja tilinpäätös edelliseltä tilikaudelta sekä tilintarkastuskertomus,
päätetään Liiton puheenjohtajan, varapuheenjohtajan ja muiden hallituksen jäsenten palkkioista
määrätään seuraavan toimintakauden 1.6.2015 – 31.5.2016 jäsenmaksut
päätetään hallituksen jäsenten lukumäärä 10 pykälän määräämissä rajoissa
valitaan toiminnantarkastaja ja hänelle varamies sekä määrätään toiminnantarkastajan palkkio
käsitellään muut hallituksen valmistelemat tai jäsenten hallitukselle vähintään neljätoista (14) vuorokautta ennen kokousta kirjallisesti esittämät asiat.
HUOM! ilmoitahan etukäteen, viimeistään 5.8.2015, Juhani Kuosmaselle, jos olet tulossa kokoukseen!
juhani.kuosmanen@scanria.fi
puh. 040 7571821
puheenjohtaja Juhani Kuosmanen
TANSLIN jäsenkoulujen vetäjille kunniakirjoja ja palkintoja
9.11.2015 by yllapito
Stol ry (Suomen Tanssin Opettajain liitto) valitsi Petri ja Satu Kokon, Veli-Matti Keikkalan ja Jari Aaltosen vuoden 2013 seuratanssin opettajiksi. Perusteina oli valittujen pitkäaikainen työ suomalaisen tanssin hyväksi. Kaikki edellä mainitut ovat toimineet tanssiopetustehtävissä yli 20 vuotta. Tanssikoulu Kokko ja Veli-Matti Keikkalan Vietävän Hyvää –tanssikoulu ovat TANSLI ry:n jäsenkouluja.
Lisäksi Stol Ry antoi kunniakirjan tanssikoulu Happy Dancen pyörittäjille Joonas ja Kati Kainulaiselle maininnalla, että Joonas ja Kati ovat nuorekkaalla toiminnallaan herättäneet porilaiset tanssin pariin ja saaneet myös alueen nuorisoa paritanssiharrastuksen piiriin. Tanssikoulu Happy Dance on myös TANSLI ry:n jäsenkoulu.
TANSLIN jäsenkoulun, Tanssikoulu Tanssin Tahdin, omistaja Liisa Kontturi-Paasikko on palkittu arvostetulla kansainvälisellä World Dance Councilin Social Dance Award –palkinnolla. Kontturi-Paasikko mm. kouluttaa tanssinopettajia ja ottaa vastaan tanssinopettajatutkintoja. Hän on ollut mukana tanssin ammatillisen koulutuksen luomisessa ja toimii edelleen kouluttajana Oulun ammattikorkeakoulun tanssinopettajakoulutuksessa.
Suomen Tanssikoulujen Liitto TANSLI ry onnittelee lämpimästi kaikkia palkittuja.
Hyödyllinen palaveri verottajan kanssa
8.11.2015 by yllapito
TANSLI ry:n puheenjohtaja Juhani Kuosmanen ja verohallituksen yhteisöverotuksen asiantuntija Lauri Savander istuivat saman pöydän ääreen 9.9.2014. Tapaamisessa keskusteltiin hyvin perusteellisesti tanssi-alan verotuksellisista epäkohdista ja siitä miten tanssikoulujen näkökulmasta vinoutunutta tilannetta voisi tulevaisuudessa korjata.
Suomessahan tanssikoulujen verokohtelu samasta toiminnasta on tosiasiallisesti paljon kovempaa, kuin tanssiseurojen, vaikka näin ei lain hengen mukaan pitäisi olla. Tanssikoulut usein häviävät verotuksellisista syistä kilpailun asiakkaista seuroille, vaikka oikeastaan koko kilpailua ei kuuluisi olla. Lain hengen mukaan elinkeinotoiminta on etusijalla ja yhdistystoiminta ei saisi vaikeuttaa sitä ainakaan yhteiskunnan tarjoamien etujen avulla. Tosiasiallisesti näin kuitenkin tapahtuu. TANSLI ry:n tavoitteena on saada tanssikoulut yhdenvertaisen verokohtelun piiriin seurojen ja yhdistysten kanssa. Tämän tavoitteen Kuosmanen teki tapaamisessa verottajan edustajalle selväksi. Verottajan edustaja oli asiasta samaa mieltä ja sanoi verottajan näkökantana olevan, että mikäli yhdistyksen toiminta on selkeästi samanlaista kuin vastaavan elinkeinotoimijan, myös verotuksellisen kohtelun on oltava samanlaista.
Keskustelu oli hyvin informatiivinen ja siinä kävi ilmi myös tanssi-alan viime vuosien nopeat muutokset, joihin verottaja ei ole vielä ehtinyt riittävällä tarkkuudella paneutua. Verohallinto on kuitenkin jo vahvasti ohjeistanut tanssi-alan etujärjestöjä oikeista käytännöistä ja muuttuneesta verolainsäädännöstä. Uudessa lainsäädännössä ja verottajan ohjeissa on selkeämmin määritelty mikä on yleishyödyllisen ja verotettavan elinkeinotoiminnan rajat.
Keskustelu oli TANSLIN kannalta erittäin hyödyllinen. Verottajan näkökanta asiaan ja tulevat toimenpiteet tulivat selväksi. Myös verottajan kannalta keskustelu oli ilmeisen informatiivinen. TANSLIN puheenjohtaja pystyi kymmenien vuosien kokemuksensa ja jäsenkouluilta saamansa palautteen perusteella selventämään tanssi-alan verotukselliset kipupisteet verohallinnon edustajalle suoraan saman pöydän ääressä ilman virallista ja kankeata kirjeenvaihtoa. Sovittiin, että vastaavia tapaamisia verohallinnon edustajien ja TANSLI ry:n kanssa pidetään jatkossakin, jotta molemminpuolinen informaatio kulkisi vaivatta.
Tanslin vuosikokous 2014
7.11.2015 by yllapito
Suomen Tanssikoulujen Liitto TANSLI ry:n sääntömääräinen vuosikokous pidettiin 04.07.2014 klo 12.00 Espoossa Tanssikoulu Kokon salilla.
Kokouksessa käsiteltiin sääntömääräiset asiat. Puheenjohtajana valittiin jatkamaan Juhani Kuosmanen, hallitukseen tuli uutena jäsenenä Markku Hyvärinen, muuten hallitus jatkaa entisellä kokoonpanollaan.
Yrittäjäpalkinto Tanssikoulu Mikko ja Katri Vikmanille
6.11.2015 by yllapito
Kotkan kaupungin tämänvuotisen yrittäjäpalkinnon on saanut TANSLI ry:n jäsenkoulu Tanssikoulu Mikko ja Katri Vikman.
Palkinto luovutettiin yrityksen edustajille 4.4.2014 Kotkan konserttitalossa järjestetyssä Yrittäjägaalassa. Perusteluissaan Kotkan kaupunki mainitsee mm. ”erityishuomio positiivisuudessa ja terveyttä edistävässä toiminnassa.”
Tanssikoulu Mikko ja Katri Vikman on aloittanut toimintansa vuonna 1999 ja toimii avoimena yhtiönä, tarjoten sadoille ihmisille tanssi- ja liikuntatunteja työllistäen tällä hetkellä kolme vakituista sekä kaksi tuntiopettajaa. Tanssikoulu toimii Karhulassa Vesivallinaukiolla.
Perheyrityksenä toimivan yksityisen tanssikoulun päämääränä on antaa asiakkailleen elämyksiä, nautintoja, tanssin iloa ja onnistumisen kokemuksia ammattitaitoisen ja vastuullisen opetuksen välityksellä. Asiakkaiden terveyden ja hyvinvoinnin edistäminen tanssin ja liikunnan välityksellä on toiminnassa tärkeällä sijalla.
Toiminta on lähtenyt liikkeelle harrastuksesta, Mikko ja Katri Vikmanilla on useita Suomen mestaruuksia sekä kansainvälisiä saavutuksia. Toiminta alkoi muutamalla viikkotunnilla ja on kehittynyt vuosien saatossa jopa 60 viikkotuntiin. Lisäksi tanssikoulu tarjoaa erilaisia tanssitapahtumia sekä leirejä.
Esiintymiset ovat myös tärkeä osa toimintaa. Tanssikoulu tarjoaa toimintaa aikuisille, senioreille ja lapsille, oppilaiden ikähaarukka on 3 kuukaudesta 85 ikävuoteen asti.
Tanssikoulu Mikko ja Katri Vikman pyrkii kehittämään toimintaansa tarjoamalla uusia lajeja joka vuosi sekä pitämällä henkilöstönsä ammattitaitoa yllä erilaisilla koulutuksilla. Mikko ja Katri Vikman ovat suorittaneet kotimaiset sekä ulkomaiset tanssin ammattitutkinnot ja tunnustuksena Suomen tanssinopettajain liitto valinnut Mikko Vikmanin vuoden tanssinopettajaksi 2005.
TANSLI ry:lle uusi puheenjohtaja
4.11.2015 by yllapito
Vuosikokouksessaan 28.12.2013 Tansli ry valitsi uudeksi puheenjohtajakseen kuopiolaisen diplomitanssinopettaja Juhani Kuosmasen.
Kuosmanen on pitkänlinjan tanssinopettaja ja Suomen Tanssistudiot Oy:n toimitusjohtaja. Suomen Tanssistudiot Oy:llä on toimintaa lähes koko maassa ja yritys on mm. julkaissut seuratanssiopetukseen keskittyvän Koko Suomi tanssii -DVD-sarjan.